<classify> SERIKALI inatarajia kutumia Sh bilioni 200 kwa ajili ya kutekeleza mradi wa usambazaji wa gesi majumbani katika mikoa sita nchini. Aidha, inafanya mikakati ya kuongeza vituo vya gesi kwa ajili ya magari ili kupanua huduma hiyo hapa nchini.Hayo yalibainishwa na Naibu Waziri, Subira Mgalu wakati akijibu swali la nyongeza la Mbunge wa Viti Maalumu, Alfredina Kahigi CUF aliyetaka kujua kwa nini wananchi wa Mtwara hawakuunganishwa gesi majumbani. Ni kweli Dar es Salaam tuna viwanda zaidi ya 20 vimeunganishwa, tuna nyumba nyingi lakini taratibu za kuunganisha zaidi zinaendelea, alisema.Alisema mradi huo ulizinduliwa na kwa sasa wanasubiri vifaa ili kuanzia mwezi wa nne na tano wakati wa Mkoa wa Mtwara wataunganishwa na baadaye Mkuranga pwani kwenye viwanda vya Rovia, gypsum. Miradi hii ya kusambaza gesi asilia majumbani ni miradi ambao inahitaji mtaji mkubwa. Tunaishukuru wizara ya fedha kwa kuridhia kwamba TPDC waendelee na mchakato wa kuhuisha sekta binafsi katika uwekezaji wa mradi huu ambao unatarajiwa kutumia takribani Sh bilioni 200 katika mikoa ya Mtwara, Lindi, Pwani, Morogoro , Dodoma na Tanga, alisema.Naibu Waziri Mgalu alisema serikali inafanya mikakati ya kuongeza vituo vya gesi kwa ajili ya magari ili kupanua huduma hiyo hapa nchini. Katika swali la nyongeza, Mbunge wa Rombo, Joseph Selasini Chadema alitaka kujua mpango mkakati gesi itakavyotumika majumbani, magari na mitambo mingine kuokoa mazingira na fedha za kigeni kuagiza mafuta nje.Mgalu alisema tayari kuna mikakati ya matumizi ya gesi ikiwamo kwenye magari na ndio maana katika jiji la Dar es Salaam kuna kituo cha gesi hivyo. Kipo kituo Ubungo, Dar es Salaam mwananchi unaweza kubadilisha gari yako kutoka matumizi ya mafuta ya kawaida ya diesel kwenda matumizi ya gesi. Tunachofanya ni kuongeza vituo vingi zaidi ili huduma hii ipanuke. Bilioni 200- kutumika  <topic>: KITAIFA 